b'\n_START_ARTICLE_\nF\xc3\xa1bio Pereira da Silva\n_START_SECTION_\nTidlige \xc3\xa5r\n_START_PARAGRAPH_\nHan blev f\xc3\xb8dt i Petr\xc3\xb3polis, Rio de Janeiro. F\xc3\xa1bio begyndte sin fodboldkarriere som defensiv midtbanespiller med sin lokalklub Boa Esperan\xc3\xa7a, men han skiftede senere til venstre back, da han tilsluttede sig Fluminense i Rio de Janeiro Sammen med Fluminese deltog F\xc3\xa1bio i Nike Premier Cup 2005 i Tokyo, hvor han blev spottet af Manchester United-spejderen Les Kershaw, som, der bem\xc3\xa6rkede at de to tvillinger mindede om "to sm\xc3\xa5 dv\xc3\xa6rge". Kershaw ringede derfor til Manchester United-manageren Alex Ferguson, og anbefalede ham at f\xc3\xa5 klubben til at skrive under med Da Silva-tvillingerne. De to klubber aftale en handel i februar 2007, og tvillingerne flyttede til Manchester i januar 2008 uden nogensinde at have spillet for Fluminenses f\xc3\xb8rstehold.\n_START_SECTION_\nManchester United F.C.\n_START_PARAGRAPH_\nP\xc3\xa5 trods af underskriften med klubben i februar 2007, var F\xc3\xa1bio ikke i stand til at blive registreret som en Manchester United-spiller eller spille i kampe for klubben indtil sin 18-\xc3\xa5rs f\xc3\xb8dselsdag den 9. juli 2008. Han fik sin f\xc3\xb8rste optr\xc3\xa6den for Manchester United den 4. august 2008, da han blev skiftet ind i halvlegen i stedet for Patrice Evra i en 2-0-venskabskampssejr ude mod Peterborough United. Hans indsats i kampen blev rost, og \xe2\x80\x99Today\xe2\x80\x99 udtalte "Manchester United fandt endelig ud af hvad de manglede". Han har siden spillet i tre kampe for klubbens reservehold, og han har scoret et m\xc3\xa5l, og han var med p\xc3\xa5 b\xc3\xa6nken i Uniteds anden ligakamp p\xc3\xa5 s\xc3\xa6sonen mod Portsmouth den 25. august 2008. Men F\xc3\xa1bios konkurrencem\xc3\xa6ssige debut for Manchester Uniteds f\xc3\xb8rstehold er blevet forsinket af en skulderskade som kr\xc3\xa6vede operation.\n_START_SECTION_\nQueens Park Rangers F.C.\n_START_PARAGRAPH_\nDen 2. juli 2012 blev Fabio grundet manglende kamperfaring udlejet til Queens Park Rangers. Leje kontrakten ville vare indtil slutningen af 2013 s\xc3\xa6sonen._NEWLINE_Han fik sin debut imod Swansea City i 5-0 sejren._NEWLINE_Han fik i alt 21 ligakampe for klubben.\n_START_SECTION_\nCardiff City F.C.\n_START_PARAGRAPH_\nDen 29. januar 2014 skiftede Fabio til Cardiff City._NEWLINE_Fabio fik den 1. februar 2014 sin debut for Cardiff, i en Premier League-kamp imod Norwich City. Fabio startede inde som h\xc3\xb8jre back, men blev dog skiftet ud i 74\' minut.\n_START_SECTION_\nInternational karriere\n_START_PARAGRAPH_\nF\xc3\xa1bio har spillet internationalt for Brasiliens U/17-fodboldlandshold, og han var kaptajn for Brasilien under U/17-VM 2007, hvor han scorede to gange, der gjorde ham til holdets samlede topscorer.\n_START_SECTION_\nSpillestil\n_START_PARAGRAPH_\nSammen med sin bror, er F\xc3\xa1bio blevet rost for sin energiske stil, og han er blevet beskrevet som en "brillant fodboldspiller" af Sir Alex Ferguson. Les Kernshaw, den tidligere Manchester United-akademimanager, som havde spottet dem, beskrev parret som "to sm\xc3\xa5 dv\xc3\xa6rge", og han roste hvordan "n\xc3\xa5r de bliver f\xc3\xa6ldet, kommer de bare direkte op igen, og s\xc3\xa5 er de klar igen. De sk\xc3\xb8d til bolden . . . rigtig, rigtig hurtigt". The Times har kaldt dem "Brasiliens svar p\xc3\xa5 Neville-br\xc3\xb8drene". Baseret p\xc3\xa5 hans angribeevne og instinkter, har Manchester United foresl\xc3\xa5et, at Fabio sammen med Rafael kunne blive sat ind p\xc3\xa5 midtbanen s\xc3\xa5vel som i forsvaret.'